Πού το βρήκες αυτό;
Είπα εγώ ότι μπορείς να φοράς τα παλιά μου ρούχα;
Βγάλ' το.
Πήγαινε στον στάβλο να ταΐσεις τα ζώα. Το υποσχέθηκες.
Τρώγε!
Θα 'ρθει η μέρα που δεν θα με ξαναδείς.
Όπως τ' ακούς, Τσάρλι.
Εσένα σου πάει η αγροτική ζωή, αλλά εμένα καθόλου.
Είμαι ξεχωριστή.
Η μαμά θα νιώσει πολύ χαζή όταν το μάθει, έτσι;
Θα 'ρθει η μέρα που ο κόσμος όλος θα μάθει το όνομά μου.
Συμφωνείς, Μαίρη;
Σ' ευχαριστώ.
Λατρεύω το καλό κοινό.
Θα δείτε ποια είμαι στα αλήθεια.
Μία σταρ.
Τι γυρεύεις εδώ, χηνάκι μου;
Θέντα!
Έλα, κορίτσι μου.
Πάρ' το.
ΠΕΡΛ
Δεν θα υποκύψεις ξανά σε αυτές τις ανοησίες.
Χορός είναι μόνο, μαμά.
Εγωισμός είναι.
Φύγανε τόσοι εργάτες, δεν μπορώ να τα κάνω όλα μόνη.
Θα βοηθήσω.
Βάλε το καλαμπόκι να βράζει και φέρε τον πατέρα σου.
-Ήρθε κάποιο γράμμα για εμένα σήμερα; -Όχι.
ΔΡΑΣΤΙΚΑ ΜΕΤΡΑ ΚΑΤΑ ΤΗΣ ΙΣΠΑΝΙΚΗΣ ΓΡΙΠΗΣ
Οι Σύμμαχοι πήραν τον έλεγχο της Γαλλίας.
Θα διαβάσεις μετά το φαΐ.
Άρα ο πόλεμος θα τελειώσει.
Κάνε ό,τι λέω, Περλ.
Δεν θέλω κουβέντες για νεκρούς Γερμανούς απόψε.
Έτοιμο το βραδινό, μπαμπά.
Ευλόγησον ημάς και τα αγαθά
που γενναιόδωρα μας χάρισες
διά του Χριστού και Κυρίου μας.
-Αμήν. -Αμήν.
Βοήθησε τον πατέρα σου.
"Λατρεμένη μου Περλ, σαν να έχει περάσει μία αιωνιότητα χωρίς εσένα.
"Η πεζοπορία δεν τελειώνει ποτέ.
"Δεν ξέρω αν θα φτάσουμε εκεί που λένε ότι πάμε.
"Μας δίνουν κύβους ζωμών για να μη νιώθουμε πόνο στα πόδια.
"Οι νύχτες στα χαρακώματα είναι τρομακτικές.
"Οι όλμοι είναι εκκωφαντικοί.
"Πολλοί στρατιώτες έχουν τρελαθεί απ' τον φόβο.
"Το μακελειό απ' τα αέρια δεν θα το ξεχάσω εύκολα.
"Μόνο η σκέψη σου με παρηγορεί.
"Καμαρώνω που υπηρετώ τη χώρα μου,
"αλλά αυτός ο πόλεμος μού έδειξε
"ότι ανυπομονώ να γυρίσω και να ξεκινήσουμε τη ζωή μας.
"Δεν θέλω να σε αποχωριστώ ποτέ ξανά.
"Μέχρι να μας χωρίσει ο θάνατος. Ο λατρεμένος σου σύζυγος, Χάουαρντ".
Αύριο θα κατέβω στην πόλη.
Θα πάρω κι άλλο φάρμακο.
Άρα θα περάσω απ' τον κινηματογράφο.
Μην το πεις στη μαμά.
Εκεί δείχνουν τις καλύτερες χορεύτριες.
Ίσως μια μέρα να βρεθώ ανάμεσά τους.
Ξέρω ότι μπορώ.
Περλ.
Θα χαραμιζόταν το ζεστό νερό.
Τα λεφτά για το φάρμακό του είναι πάνω στο τραπέζι.
Φρόντισε να καλύψεις το πρόσωπό σου.
Μην πλησιάσεις πολύ κανέναν.
Οι εφημερίδες προειδοποιούν για φονική αναζωπύρωση.
Μην ξανάρθει η αρρώστια σπίτι μας.
Έφτασε η ώρα, διότι αν δεν ανακτήσουμε τον έλεγχο...
Κάνει 25 σεντς.
ΘΕΙΙΚΗ ΜΟΡΦΙΝΗ
Σου άρεσε η ταινία;
Τσιγάρο;
Έλα τώρα, δεν έχω τον ιό.
-Σ' αρέσει ο κινηματογράφος; -Μ' αρέσει ο χορός.
Μια μελλοντική Tiller.
-Σε φαντάζομαι. -Ναι, μακάρι.
Γιατί; Είσαι όμορφη.
Λόγω συζύγου να υποθέσω;
Είναι στο εξωτερικό. Ο πατέρας μου είναι ανάπηρος και βοηθάω στο σπίτι.
Λυπάμαι πολύ.
Θες να δεις τη δεύτερη παράσταση; Με ελεύθερη είσοδο.
Είμαι ο μηχανικός.
Πρέπει να φύγω. Με περιμένει η μαμά μου.
Ευχαριστώ για το...
Περίμενε μια στιγμή, μπορείς;
Εντάξει.
Απ' την ταινία που είδες.
-Δεν θα την ξαναδείξεις; -Ναι, αλλά ένα καρέ είναι.
Κανείς δεν θα το αντιληφθεί.
Σε θαυμάζω που φροντίζεις την οικογένεια.
Πρέπει να καμαρώνεις. Αλλά ζήσε κι εσύ τη ζωή σου.
Θα μου άρεσε να σε δω κάποτε στη μεγάλη οθόνη, δεσποινίς...
Περλ.
Αν ξανάρθεις, χτύπα την πόρτα.
Είμαι πάντα εδώ και προβάλλω ταινίες όσο θέλω εγώ.
Σ' ευχαριστώ. Θα έρθω.
Μπορώ να έχω αυτόν τον χορό;
Είμαι παντρεμένη!
Σους.
Γιατί άργησες τόσο πολύ;
Είναι μακριά, μαμά.
Τι φοράς στο κεφάλι;
Το βρήκα στον δρόμο.
Μην το φέρεις μέσα, μπορεί να έχει μικρόβια.
Πλύνε τα μαλλιά σου. Στην καλύτερη θα γέμισες μόνο ψείρες.
Κι όταν τελειώσεις, ο πατέρας σου θέλει άλλαγμα.
Μην τον αφήσεις μες στα λερωμένα.
Είδα καινούργια ταινία σήμερα.
Θα σου άρεσε. Τα κορίτσια ήταν όλα άψογα.
Σε τέτοιο θίασο δεν υπάρχουν περιθώρια ούτε για την παραμικρή απόκλιση.
Απαιτείται η απόλυτη τελειότητα.
Πρέπει να είναι μαγική η ζωή μιας σταρ του σινεμά.
Είσαι ακόμη εδώ;
Ευλόγησον ημάς και τα αγαθά
που γενναιόδωρα μας χάρισες
διά του Χριστού και Κυρίου μας.
-Αμήν. -Αμήν.
Πού είναι τα ρέστα απ' τα χρήματα που σου άφησα;
-Δεν έμειναν. -Ξέρω να μετράω, Περλ.
Λείπουν οχτώ σεντς.
Πήρα μερικές καραμέλες στην επιστροφή.
Αρκετά, τότε. Έφαγες καραμέλες για βραδινό.
Αφού δεν σου έκανε το φαγητό που με τόσο κόπο ετοίμασα.
Μαμά, έκανα τόσο δρόμο. Πεινάω!
Το υπόλοιπο θα το φας το πρωί.
-Πού πας; -Για ύπνο.
Δεν σου έδωσα άδεια να σηκωθείς.
Κάθισε.
Τα χρήματα δεν φτάνουν ούτε καν για το φαγητό.
Οι καιροί έχουν αλλάξει, Περλ.
Μην είσαι τόσο απερίσκεπτη.
Η επιβίωσή μας εξαρτάται αποκλειστικά από εσένα κι εμένα.
Είδες πώς φέρονται στους Γερμανούς αγρότες.
Εμείς δεν έχουμε αρρωστήσει ούτε έχουμε λιμοκτονήσει,
επειδή πορευόμαστε στη ζωή πολύ προσεκτικά.
Το ξέρω. Και είμαι προσεκτική.
Δεν επιτρέπω να βυθίζεσαι σε ανόητες φαντασιώσεις
και να αποφεύγεις κι άλλο τις ευθύνες σου.
Αποτελεί ένδειξη αδυναμίας.
Ο πατέρας σου κι εγώ δεν σου μάθαμε να είσαι αδύναμη.
Έγινα σαφής;
Καλώς.
Μπορείς να σηκωθείς τώρα.
Σε παρακαλώ, Θεέ μου, κάνε με τη μεγαλύτερη σταρ που έχει υπάρξει,
για να φύγω όσο πιο μακριά γίνεται από εδώ.
Αμήν.
Καλησπέρα, Περλ.
Γεια σου, Μίτσι. Ωραίο φόρεμα.
Σ' ευχαριστώ.
Είναι υπέροχο που μπορώ να φορέσω κάτι όμορφο ξανά.
Εβδομάδες είχαμε να βγούμε.
-Η μητέρα φοβάται μην αρρωστήσει. -Κι η δική μου.
Ανησυχούσαμε για εσάς, είστε εδώ ολομόναχες.
Και σας φέραμε φαγητό.
-Πολύ ευγενικό. -Πώς είσαι εσύ;
Σου γράφει ο Χάουαρντ;
Η μητέρα είναι μες στην ανησυχία.
Αν και λένε ότι η σιωπή είναι καλά νέα.
Από περηφάνια έμπλεξε σε αυτόν τον απαίσιο πόλεμο.
Ένας γιατρός θα τον έβγαζε μη στρατεύσιμο.
Μόνο ο Χάουαρντ δεν άρπαξε την ευκαιρία.
Πρώτα πάει και γίνεται αγρότης. Τώρα υπηρετεί στον στρατό.
Ο αδερφός μου θα κάνει το παν για να πικάρει τον πατέρα.
Όλη αυτή η απομόνωση τρελαίνει άνθρωπο, έτσι;
Πραγματικά.
Όχι, δεν θέλουμε ελεημοσύνη.
Αμάν, Ρουθ, γουρουνόπουλο είναι.
Να σου εκμυστηρευτώ ένα μυστικό, Περλ;
Η μητέρα θα με έπνιγε αν μάθαινε ότι σκοπεύω να πάω.
Γίνεται ακρόαση χορού το Σάββατο στην εκκλησία
για μια παράσταση
που θα φέρει ευθυμία στον κόσμο τα Χριστούγεννα.
Θα οργανώσουν θίασο που θα περιοδεύσει σε επτά πόλεις ως την Πρωτοχρονιά.
Συναρπαστικό, έτσι; Πόσο πολύ θα ήθελα να συμμετάσχω.
-Κι εγώ το ίδιο. -Τότε, να πάμε μαζί.
Αλλά δεν θα το πεις πουθενά.
-Ποτέ. -Εξαιρετικά. Θα είναι το μυστικό μας.
Μίτσι!
Πρέπει να πηγαίνω.
Θα αφήσουμε άλλα τρία γουρουνόπουλα.
-Το Σάββατο. Στις έντεκα. -Εντάξει.
Αλληλεγγύη μεταξύ κουνιάδων.
-Μίτσι! Πρέπει να φύγουμε. -Τα λέμε, Περλ.
Γεια σου, Μίτσι!
Τσάρλι, ίσως έφτασε η ώρα.
Περλ;
Περλ!
Καλώς την. Δεν περίμενα να σε ξαναδώ τόσο σύντομα.
Κάθισε.
Δεν το πιστεύω ότι κάθε μέρα βλέπεις ταινίες δωρεάν.
Καλή δουλίτσα, έτσι;
Ευχαριστώ.
Σε τι οφείλω τη χαρά;
Σκεφτόμουν αυτό που μου είπες τις προάλλες.
Να απολαμβάνω τη ζωή.
Θα γίνει μια ακρόαση για χορεύτριες στην εκκλησία.
-Ωραίο ακούγεται. -Ναι.
Αλλά δεν έχω χορέψει ποτέ μου μπροστά σε κοινό.
Κι αν δεν το κάνω τέλεια;
Αν το θέλεις πολύ, καταφέρνεις οτιδήποτε.
Το θέλω.
Τότε, μην αφήσεις τίποτα να σε εμποδίσει.
-Τι θες να δεις; -Το Palace Follies.
Έλα, το έχεις δει αυτό.
Τι λες για κάτι διαφορετικό απόψε; Όπως...
Όπως ένα έργο που δεν έχει δει κανείς.
Εντάξει.
Αυτό το απέκτησα όταν υπηρετούσα στη Γαλλία.
Εδώ μένεις;
Πού και πού ξεκουράζομαι εδώ,
αλλά δεν μένω κάπου συγκεκριμένα.
Είμαι αυτό που οι πιο πολιτισμένοι αποκαλούν μποέμ.
Δεν ξέρω τι είναι.
Μπορώ να τα μαζέψω και να φύγω όποτε θέλω.
Σκέτο όνειρο.
Αρκεί να μην ξυπνήσω.
-Τι είναι αυτό; -Περίμενε.
"Να σας πάω μια βόλτα;"
Δεν έχεις ξαναδεί τέτοιο έργο, έτσι;
Κυκλοφορούν ένα σωρό αντισυμβατικές αισθησιακές ταινίες.
Είναι νόμιμη;
Η πράξη; Ναι.
Η κινηματογράφηση; Όχι.
Όχι εδώ. Κάποια στιγμή θα νομιμοποιηθεί.
Ο κόσμος θα πλήρωνε μια περιουσία για να το δει.
Έτσι θα εκσυγχρονιστεί ο χώρος.
Κι εγώ σκοπεύω να το εκμεταλλευτώ.
"Δώσ' το μου".
Είναι η πραγματικότητα.
Αναμφισβήτητα σαγηνευόμαστε όλοι
βλέποντας τον πραγματικό εαυτό των άλλων.
Δεν μ' αρέσει η πραγματικότητα.
Εκεί που μένω εννοώ.
Φύγε.
-Δεν είναι εύκολο. -Είναι.
Ο μπροστινός δρόμος βγάζει στη Νέα Υόρκη.
Κάποτε οι γονείς μου θα πεθάνουν.
-Και θα μπορώ να κάνω ό,τι θέλω. -Μπορεί να είναι αργά.
Η αδιαμφισβήτητη αλήθεια, Περλ,
είναι ότι έχουμε μόνο μία ζωή.
Κι αν δεν την απολαύσεις στα νιάτα σου,
δεν θα έχεις δεύτερη ευκαιρία.
Μακάρι να πέθαιναν...
Ορίστε;
Τίποτα.
Χαίρομαι που επιτέλους μπορώ και μιλάω με κάποιον.
Έχω κλειστεί στη φάρμα τόσο καιρό,
που καμιά φορά φοβάμαι ότι δεν είμαι σαν τους άλλους ανθρώπους.
Και γιατί θες να είσαι σαν όλους τους άλλους;
Δεν ξέρω.
Ενίοτε φαίνεται ότι υπάρχει περισσότερη γαλήνη.
Το εννοούσες αυτό που είπες;
Ότι θα ήθελες να με δεις στο πανί;
Φυσικά.
Θα έκανα τα πάντα για να βρεθώ εκεί.
Να πας στο εξωτερικό όταν τελειώσει η πανδημία.
Εγώ θα φύγω. Στην Ευρώπη η τέχνη είναι πιο ζωντανή.
Μπορείς να γίνεις όποια θες.
Αλήθεια;
Μπορείς να παίξεις σε τέτοια έργα. Εγώ πάντως θα σε έβλεπα.
Πρέπει να φύγω.
Σ' ευχαριστώ.
-Για τι; -Που με δέχτηκες απόψε.
Εσύ τι κοιτάς;
Θέντα!
Θα φύγω πολύ σύντομα.
Δεν αντέχω άλλο εδώ.
Ο Χάουαρντ θα με έπαιρνε μακριά.
Θα μου ήταν πιο εύκολο αν δεν ένιωθα ότι σε εγκαταλείπω.
Καταλαβαίνεις;
Σ' αγαπώ, μπαμπά, αλλά δεν είναι ζωή αυτή.
Περλ;
Τι κάνεις;
Μιλάω με τον μπαμπά.
Πρέπει να τον γυρίσουμε σπίτι.
Γιατί με μισείς, μαμά;
Θέλω μόνο το καλύτερο.
Κι εγώ πότε θα έχω αυτό που θέλω;
Μια μέρα θα καταλάβεις ότι δεν έχει σημασία αυτό που θέλεις.
Σημασία έχει να αξιοποιείς αυτό που έχεις.
Σπανίως η ζωή πάει όπως περιμένεις.
Πρέπει να είσαι προετοιμασμένη, για να ευτυχήσεις.
Έλα μέσα.
Πού είσαι;
Σταμάτα να με κοιτάς επίμονα.
Πώς το βρήκες αυτό;
Μάτια έχω και βλέπω τι συμβαίνει εδώ. Πάρε το φαΐ, θα μείνεις στον κοιτώνα.
Μα κάνει παγωνιά!
Να το σκεφτόσουν πριν να με εκθέσεις.
Απομονώσου ώσπου να δούμε αν νοσείς.
Αυτό είναι το σωστό.
Αύριο γίνεται ακρόαση χορού στην πόλη.
-Και θα πάω. -Δεν θα πας.
-Θα πάω. -Γιατί;
Για να μάθω αν είμαι καλή.
Καλή για ποιο πράγμα;
Για κάτι περισσότερο.
Από πού προκύπτει όλη αυτή η αχαριστία;
Γιατί θεωρείς ότι δεν σου αξίζει η ζωή μας;
Πάντα είχες ένα σπίτι να μείνεις και φαγητό στο πιάτο σου.
Θαρρείς ότι δεν κάναμε μεγάλες θυσίες ο πατέρας σου κι εγώ;
Ή θεωρείς ότι ούτε εμείς σου αξίζουμε;
Αν είναι γραφτό μου να ζήσω μια ζωή με εσάς στη φάρμα,
θα το αποδεχτώ, αλλά τα νιάτα είναι μία φορά.
Αν πάω στην ακρόαση και δεν με επιλέξουν,
θα γυρίσω και δεν θα ξαναπώ τίποτε, το ορκίζομαι.
Αλλά πρέπει να προσπαθήσω, για να μην το μετανιώνω μια ζωή.
Σε παρακαλώ, μαμά, δεν ξέρεις για τι είμαι ικανή.
Κι όμως, ξέρω.
Έχω δει τι κάνεις μόνη σου,
όταν νομίζεις ότι δεν σε βλέπουν.
Νομίζεις ότι δεν θα το δουν άλλοι;
Δεν μπορείς να κρύβεις τον πραγματικό σου εαυτό.
Κάποια στιγμή θα το αντιληφθούν και θα φοβηθούν,
όπως φοβάμαι κι εγώ.
-Κάνεις λάθος. -Αλήθεια;
Ποια καλή κοπέλα θα άφηνε τη μητέρα της να σαπίσει
για να χορεύει με ένα τσούρμο πόρνες;
Άσε που θα κολλήσεις την αρρώστια.
Είδες τι έπαθε ο πατέρας σου. Αυτό θέλεις για εσένα;
Ή αυτό θέλεις για εμένα;
-Όχι βέβαια. -Μη λες ψέματα!
Δεν αντέχω άλλα ψέματα!
Είναι βδελυρά σαν την αμαρτωλή συμπεριφορά σου!
Δεν είσαι καλά, Περλ!
Είναι θέμα χρόνου να βλάψεις κάποιον.
Η μοχθηρία κακοφορμίζει μέσα σου. Τη βλέπω.
Η συνείδησή μου δεν μου επιτρέπει να σε αφήσω να φύγεις ξανά.
-Δεν μπορείς να με σταματήσεις. -Κι όμως.
Δεν θες να ξέρεις τι θα σου κάνω.
Κουβαλάω ένα βάρος που δεν θα καταλάβεις ποτέ.
Ταΐζω τον άντρα που παντρεύτηκα και σκουπίζω τις μύξες του.
Και τολμάς να μου μιλάς περί μεταμέλειας;
Σύζυγός του έπρεπε να 'μαι, όχι μητέρα του!
Μην τολμήσεις να μου ξαναμιλήσεις έτσι! Άκουσες;
-Λυπάμαι. -Όχι, δεν λυπάσαι.
Ειδάλλως θα σταματούσες.
Ορίστε, πάρ' το! Αυτό επιθυμείς πραγματικά, έτσι;
Μήπως να τον σκοτώσω εγώ για χάρη σου;
Δεν θα τον φροντίζεις πια. Βολεύει τα εγωιστικά σου όνειρα;
Και μετά θα πάμε κι οι δύο στην ακρόαση.
Δεν έχεις σύζυγο. Ούτε εγώ!
Γιατί να φορτωθούμε τη φροντίδα τους ή τη φάρμα;
Γιατί να μην πάρουμε αυτό που θέλουμε;
Δεν θα υποφέρω άλλο εξαιτίας σου. Θες να φύγεις, φύγε.
Αλλά όταν αποτύχεις,
που θα αποτύχεις,
θέλω να θυμάσαι αυτό το συναίσθημα,
γιατί έτσι νιώθω εγώ κάθε φορά που σε βλέπω.
Μου στέρησαν σχεδόν όλα όσα είχα, Περλ.
Τι άλλο θέλεις;
Απλώς δεν θέλω να καταλήξω σαν εσένα.
Σε μισώ!
Παλιογύναικο!
Δεν επιτρέπω τέτοια υπεροψία!
-Δεν είσαι καλύτερη από εμένα! -Είμαι!
Θα γίνω σταρ!
Ο κόσμος όλος θα μάθει το όνομά μου!
Πού πας; Δεν πήγε καν έξι.
Πρέπει να κάνω πρόβα.
Πρέπει να είμαι τέλεια στην ακρόαση σήμερα.
Ακόμη με θεωρείς αρκετά όμορφη;
Δεν άλλαξαν πολλά σε 24 ώρες.
-Κι όμως, άλλαξαν. -Ξέχασες αυτό την προηγούμενη φορά.
Χαίρομαι που γύρισες.
Κι εγώ το ίδιο.
Άσε να σε πάω με το αυτοκίνητο.
Γνωστός σου;
Δεν είμαι σίγουρη.
Ναι, δεν ξέρεις ποιος είναι ποιος τώρα τελευταία,
με τις μάσκες που φοράνε όλοι.
Περίμενε εδώ.
Χίλια συγγνώμη, μπαμπά.
Θα σε καθαρίσω σε λίγο, αλλά τώρα έχω επισκέπτη.
Σους!
Εντάξει, πέρνα.
Ο πατέρας μου.
Χαίρω πολύ, κύριε.
Πάμε στο υπνοδωμάτιό μου;
Θέλω να φύγω για πάντα απ' τη φάρμα.
Δεν ξέρω, δεν είναι και τόσο χάλια.
Κι όμως, είναι.
-Τι ήταν αυτό; -Τίποτα.
Πες μου ξανά για την Ευρώπη. Πότε μπορούμε να πάμε;
Μήπως πρέπει να πας να δεις;
Όχι.
Λοιπόν, συγγνώμη. Ό,τι κι αν είναι, δεν θα το αγνοήσουμε.
Ίσως είναι ο πατέρας σου.
Δεν είναι ο πατέρας.
Μη φύγεις, σε παρακαλώ.
Τι σ' έχει πιάσει;
Τίποτα.
Η σκύλα μας.
Λέρωσε στην κουζίνα όσο έλειπα και την έβαλα στο κελάρι.
Θέλω να σου δείξω κάτι.
Τη λένε Τσάρλι. Πεινάει συνέχεια.
Δεν την ταΐζουμε όπως παλιά.
Και αυτή είναι η Μαίρη.
Απίστευτη, έτσι;
Αυτή είναι η Φράνσις.
Το καλύτερό μου κοινό.
Τους έδωσα τα ονόματα των αγαπημένων μου σταρ του σινεμά.
Τους έχω παίξει πολλές παραστάσεις τόσα χρόνια.
Θα στεναχωρηθώ που θα φύγω,
αλλά στον χώρο του θεάματος όταν δεν προχωράς πισωγυρίζεις.
Είχαμε περισσότερα ζώα, αλλά πέθαναν όλα.
Και ο σκύλος σου;
-Πώς λένε τον σκύλο; -Δεν έχουμε σκύλο.
Μόλις είπες ότι έχετε. Είναι στο κελάρι.
Σωστά.
Ναι, βασικά...
Κοίτα να δεις, πρέπει να φύγω.
Τι;
Έχω την απογευματινή προβολή. Κι εσύ την πρόβα.
Για να τελειοποιήσεις τις φιγούρες. Μην αναπαύεσαι στις δάφνες σου.
Χάρηκα που σε είδα, Περλ.
Έκανα κάτι λάθος;
Όχι.
Γιατί ψυχράθηκες ξαφνικά;
Δεν ξέρω τι εννοείς.
Τι είδες;
Δεν είδα τίποτα.
Λες ψέματα.
-Όχι. -Ναι.
Το ξέρω, γιατί κάτι τέτοια τα νιώθω.
Πρέπει να πάω στη δουλειά.
-Θα τα πούμε. -Πότε;
-Ορίστε; -Πότε θα τα πούμε;
Σχήμα λόγου είναι, Περλ.
Δεν θα με πας στην Ευρώπη, έτσι; Πες την αλήθεια.
-Τι έκανα; -Τίποτα. Ηρέμησε.
Όχι! Γιατί με αφήνεις αφού δεν έκανα κάτι λάθος;
Νόμιζα ότι σ' άρεσα!
-Μου αρέσεις, αλλά... -Πες μου αλήθεια!
Γιατί με αφήνεις; Γιατί άλλαξες;
Με τρομάζεις, Περλ. Εντάξει;
Σου εύχομαι καλή τύχη στην ακρόαση. Ειλικρινά.
Δεν θα με αφήσεις εδώ.
Δεν θα μείνω σ' αυτήν τη φάρμα!
Τίποτα δεν θα με κρατήσει εδώ!
Με ακούς;
Τίποτα!
Ούτε εσύ! Ούτε ο Χάουαρντ!
Ούτε η μάνα! Κανείς!
Μη...
Θέλω να θυμάσαι αυτήν την αίσθηση.
Γιατί έτσι ένιωθα κάθε φορά που με κοιτούσες.
Εντάξει, μπαμπά. Έλα να σε καθαρίσουμε.
Μακάρι να μη με κοιτούσες έτσι.
Πώς σου φαίνομαι;
Σ' ευχαριστώ για όλα.
Ξέρω ότι θα με καμαρώνεις από εκεί ψηλά.
Είσαι αγαπητός.
Έχε γεια, καημένε Τζόνι!
ΑΚΡΟΑΣΕΙΣ ΣΗΜΕΡΑ
Πάλι καλά που ήρθες.
Νόμιζα ότι δεν θα ερχόσουν.
Συγγνώμη, έκανα κάτι δουλειές στο σπίτι.
Είχα πανικοβληθεί ολομόναχη.
Νιώθω χειρότερα κι από ό,τι θα ένιωθα αν είχα γρίπη.
Τι έχουν οι βαλίτσες;
Τα πράγματά μου, για την περιοδεία.
Είσαι πολύ σίγουρη.
Λένε ότι ίσως πάρουν μία κοπέλα από κάθε πόλη.
Πρέπει να πάρουν εμένα.
Νομίζω ότι κατά λάθος το είπες δυνατά.
Αν δεν πάρουν εμένα, ελπίζω να πάρουν εσένα.
Πρέπει να πάρουν εμένα.
Η επόμενη.
Η Ντόροθι Κόλινς.
Δεν μπορώ να πω ότι λυπάμαι.
Ορισμένοι νομίζουν ότι έχουν θεϊκό χάρισμα.
Αλλά πάντα βρίσκουν τον μάστορά τους.
Νιώθω άσχημα γι' αυτό που είπα. Νοσοκόμα είναι.
Εγώ δεν θα μπορούσα.
Περλ, έχω πολύ άγχος.
Κι αν βάλουν τα γέλια μαζί μου; Δεν νομίζω να το αντέξω.
Γιατί δεν φοβάσαι;
Μάλλον έχω συνηθίσει το συναίσθημα.
Η επόμενη.
Θεέ μου.
Έλα να αλλάξουμε θέσεις.
Δεν μπορώ, φοβάμαι πολύ.
-Τι; -Έλα, Περλ.
Έλα να αλλάξουμε πριν ανοίξει η πόρτα.
Έλα. Σήκω.
Σ' ευχαριστώ. Είσαι καλή φίλη.
Αλήθεια;
Φυσικά.
Αλληλεγγύη μεταξύ κουνιάδων, έτσι;
Η επόμενη.
Σειρά σου, Περλ. Δείξ' τους τι μπορείς να κάνεις.
Τώρα θα τους δείξω.
Καλή επιτυχία.
Έτοιμη, δεσποινίς;
Ευχαριστούμε.
Αλλά η απάντηση είναι όχι.
Ορίστε;
Λυπάμαι, δεν είστε αυτό που είχαμε υπόψη.
Χόρεψα καλύτερα από ποτέ.
Ναι, ήταν πολύ καλό.
Αλλά έχουμε αρκετές κοπέλες σαν εσάς στον θίασο.
Σήμερα ψάχνουμε κάτι διαφορετικό.
Ξέρετε; Μια τυπική Αμερικανίδα, πιο νέα και ξανθιά.
Κάποια με αυτό το κάτι.
Ορίστε;
Επόμενη.
-Έλα. -Όχι.
Φοβάμαι πως ναι.
Ελάτε, δεσποινίς. Είναι ώρα.
Σας παρακαλώ, δεν καταλαβαίνετε. Το χρειάζομαι.
Η επόμενη, παρακαλώ.
Μπορώ καλύτερα.
Έλα, γλυκιά μου. Μην κάνεις σκηνή, κρίμα είναι.
Σας παρακαλώ, δώστε μου άλλη μία ευκαιρία.
-Πάμε. -Όχι.
Είμαι σταρ.
Έλα.
-Λυπάμαι, πρέπει να φύγεις. -Όχι! Είμαι σταρ!
Έλα.
Σας παρακαλώ, είμαι σταρ!
-Λυπάμαι, πρέπει να φύγεις. -Βοήθεια, σας παρακαλώ!
Βοήθεια, σας παρακαλώ!
Όχι!
Περλ;
Να σε πάω σπίτι;
Το γουρουνόπουλό μας είναι;
Να φωνάξω τη μητέρα σου;
Όχι.
Να σου βάλω κάτι καλό να πιεις;
Η μαμά είχε δίκιο.
Δεν θα φύγω ποτέ απ' τη φάρμα.
Και πού θα ήθελες να πας;
-Στην Ευρώπη. -Στην Ευρώπη; Για ποιον λόγο;
Θα έχει ισοπεδωθεί. Άσε που ο Χάουαρντ δεν θα ερχόταν.
Έλα τώρα, ξέρω ότι απογοητεύτηκες.
Μα μην το παίρνεις κατάκαρδα.
Ένας εκκλησιαστικός θίασος είναι.
Αυτοί οι ξεμωραμένοι δεν έχουν ιδέα τι θα πει ποιοτικός χορός.
-Δεν καταλαβαίνεις. -Τι ακριβώς;
Έλα, Περλ. Πες μου τι συμβαίνει.
Δεν νιώθω καλά.
Δεν πιστεύω να κόλλησες κάτι.
-Όχι, δεν εννοώ αυτό. -Πάλι καλά.
Έτσι και έβγαινα κρυφά απ' το σπίτι και κουβαλούσα τον ιό,
οι γονείς μου θα με σκότωναν.
Φοβάμαι ότι δεν είμαι καθόλου καλά, Μίτσι.
Τι εννοείς;
Φαίνεται ότι εμένα μου λείπει κάτι που όλοι οι άλλοι έχουν.
Το είπες στον Χάουαρντ;
Δεν το έχω πει ποτέ σε κανέναν.
Φοβάμαι τι θα σκεφτούν οι άλλοι.
Περλ...
Ο Χάουαρντ είναι σύζυγός σου. Σε λατρεύει.
Μη φοβάσαι να του πεις πώς νιώθεις.
Φοβάμαι την αντίδρασή του.
Μπορείς να εξασκηθείς μαζί μου.
Κάνε ότι είμαι ο Χάουαρντ και πες ό,τι περνάει απ' το μυαλό σου.
-Δεν μπορώ. -Μπορείς.
Έλα, βγάλ' το από μέσα σου.
-Αλήθεια; -Ναι.
Έχε μου εμπιστοσύνη.
Χάουαρντ...
Συνέχισε, Περλ.
Σε μισώ πολύ που με παράτησες εδώ. Καμιά φορά εύχομαι να πεθάνεις.
Συγγνώμη.
Νιώθω απαίσια που το ομολογώ, αλλά είναι αλήθεια.
Είχα ανησυχίες... για άλλους άντρες.
Ένας άγνωστος ικανοποίησε τη γυναίκα σου,
μα έγινε μόνο μία φορά, ορκίζομαι.
Ήταν λάθος.
Και δεν ήθελα αυτόν. Τώρα το ξέρω.
Μακάρι να γίνονταν όλα όπως πριν,
αλλά δεν βλέπω τον τρόπο.
Όχι μετά απ' όσα έκανα.
Τι άλλο έκανες, Περλ;
Χάουαρντ, καταλαβαίνω πώς ακούγονται όλα αυτά.
Ειλικρινά, κάποτε με κολάκευε
που με ήθελε ένας κούκλος σαν εσένα.
Είσαι πολύ καλός άνθρωπος, το ξέρω.
Και φρόντιζα πάντα να μην πληγωθείς.
Δεν ήθελα να ζηλεύεις.
Είναι απαίσιο συναίσθημα, σαν σήψη, κατατρώει το μέσα σου.
Ξέρω καλά αυτήν την οδύνη.
Τη νιώθω όποτε βλέπω άλλους που έχουν εύκολη ζωή,
γιατί η αλήθεια είναι ότι δεν είμαι καλός άνθρωπος.
Καλύτερα να...
Πάντα απέφευγα να κοιτάω άλλους,
όχι για να μη σε πληγώσω.
Αλλά επειδή ήξερα ότι ήμουν τυχερή που με είχες προσέξει.
Είμαι μια φτωχή αγρότισσα, αλλά χαζή δεν είμαι.
Σε ξεχώρισα απ' τη στιγμή που ήρθες να μείνεις εδώ.
Δούλευες σκληρά σαν τους άλλους εργάτες, μα διέφερες.
Εσύ είσαι από κάπου.
Από ένα όμορφο, ευχάριστο μέρος, όπου μπορούσες να γυρίσεις όποτε ήθελες.
Το θέλω κι εγώ απελπισμένα.
Μια ζωή ήθελα να φύγω απ' τη φάρμα κι εσύ ήσουν το εισιτήριό μου.
Και γι' αυτό φρόντισα να μη δεις ποτέ τον πραγματικό μου εαυτό.
Και δούλεψε ρολόι.
Κι όταν με πήγες σπίτι σου να γνωρίσω την οικογένειά σου,
ήταν όπως ακριβώς ήλπιζα.
Μια ζωή σαν ταινία.
Τουλάχιστον έτσι μου φάνηκε.
Και δεν την ήθελες.
Ήθελες να μείνεις στη φάρμα μας κι αυτό με εξαγρίωνε.
Πώς μπόρεσες; Ήξερες ότι τη μισούσα, δεν μπορεί.
Ήσουν τόσο εγωιστής και σκληρός μετά απ' όσα έκανα για να ευτυχήσεις.
Μέχρι που περίμενα το παιδί σου.
Ποτέ δεν ήθελα να γίνω μητέρα.
Σιχαινόμουν το συναίσθημα να μεγαλώνει κάτι μέσα μου.
Ήταν σαν αρρώστια.
Με απομυζούσε σαν εξαρτημένο ζώο του στάβλου.
Μπορούσα εγώ να αναλάβω μια άλλη ζωή;
Η ζωή με τρομοκρατεί. Είναι σκληρή, ζοφερή, εξουθενωτική.
Ανακουφίστηκα πολύ όταν πέθανε.
Ένα βάρος λιγότερο να με κρατάει, μα ήρθε ο πόλεμος και με εγκατέλειψες.
Γιατί με εγκατέλειψες, Χάουαρντ;
Το μισώ αυτό το συναίσθημα, είναι θλιβερό.
Άνθρωποι σαν εσένα νιώθουν έτσι;
Υποθέτω πως όχι. Φαίνεσαι πολύ τέλειος διαρκώς.
Ο Θεός υπήρξε γενναιόδωρος μαζί σου. Δεν εισακούει ποτέ τις προσευχές μου.
Δεν ξέρω γιατί. Τι έχω κάνει; Τι πρόβλημα έχω;
Πες μου, μπορώ να βελτιωθώ. Μην καταλήξω σαν τη μαμά.
Θέλω να χορεύω στο πανί, όπως οι όμορφες κοπέλες στα έργα.
Θέλω απελπισμένα αυτό που έχουν.
Να είμαι τέλεια, να με αγαπούν όσο το δυνατόν περισσότεροι,
να αναπληρώσω τον χρόνο που έχασα υποφέροντας.
Ενίοτε ξυπνάω μες στη νύχτα και με κυριεύει ο φόβος
ότι ίσως αυτό είναι.
Ότι ίσως ανήκω εδώ.
Είμαι αποτυχημένη.
Δεν είμαι όμορφη, ούτε ευχάριστη ή φιλική από φυσικού μου.
Δεν είμαι έξυπνη, ούτε αστεία, δεν έχω αυτοπεποίθηση.
Είμαι ακριβώς αυτό που είπε η μαμά, αδύναμη.
Δεν ξέρω, γιατί η οικογένειά μου δεν είναι σαν τη δική σου;
Μισώ που είμαι εγώ και όχι εσύ.
Φοβάμαι ότι όταν γυρίσεις
θα με δεις και θα τρομάξεις, όπως κι όλοι.
Ξέρω τι έχω κάνει, κακές πράξεις.
Απαίσιες, φρικτές, φονικές πράξεις.
Τώρα μετανιώνω, αλλά ένιωσα όμορφα.
Μακάρι να ήταν αλλιώς.
Στην αρχή ήταν μόνο ζώα μικρότερα από εμένα.
Που δεν έχουν συναισθήματα, δεν μπορούσαν να με βλάψουν.
Ένιωθα όμορφα.
Είναι πολύ εύκολο να σκοτώσεις.
Μέχρι τη μαμά και τον νεαρό του σινεμά.
Διέφεραν, είχαν περισσότερο νόημα.
Έπρεπε να μάθουν πώς είναι να υποφέρεις.
Αλλά ο μπαμπάς δεν το άξιζε, μακάρι να μην το είχα κάνει.
Η μαμά είχε καλές προθέσεις. Έζησε πολύ δύσκολη ζωή.
Ήθελε μόνο ένα σπιτικό για να νιώθει ασφάλεια, το ξέρω.
Νόμιζα ότι τη μισούσα, αλλά κι εγώ το ίδιο ήθελα.
Χάουαρντ...
Μαντάρα τα έκανα.
Δεν ξέρω πόσο μπορώ να αντέξω.
Πρέπει να βάλω μια τάξη. Σε όλα.
Πρέπει να επανορθώσω προτού με ξαναδείς.
Αν μετατρέψω τη φάρμα σε σπιτικό, όπως ήθελες,
ίσως να αλλάξουν όλα επιτέλους.
Μπορώ να συγχωρήσω.
Μπορώ να γίνω όποια θέλεις, αρκεί να μείνεις μαζί μου.
Μπορείς, σε παρακαλώ;
Δεν αντέχω άλλο ολομόναχη, είναι δύσκολο.
Μπορούμε να αγαπηθούμε.
Εγώ θα το κάνω,
αν εννοούσες τα περί "Μέχρι να μας χωρίσει ο θάνατος".
Αυτό μας αρκεί. Εσύ κι εγώ στο αγρόκτημα.
Θέλω μόνο να με αγαπάνε.
Δεν αντέχω χωρίς αγάπη τώρα τελευταία.
Καλύτερα να πηγαίνω τώρα.
Η μητέρα θα αρχίσει να με ψάχνει, αν αργήσω.
Με φοβάσαι;
Όχι.
Καθόλου, Περλ.
Με θεωρείς άρρωστη;
Όχι.
Σ' ευχαριστώ.
Χαίρομαι για εσένα.
-Τι; -Που πήρες τον ρόλο.
Στον χορευτικό θίασο. Το άξιζες.
-Δεν πήρα τον ρόλο. -Δεν πειράζει.
Μην προσποιείσαι πλέον. Δεν θα πληγωθώ.
Αφού δεν τον πήρα εγώ, χαίρομαι που τον πήρες εσύ.
-Μα, Περλ, δεν... -Μη μου λες ψέματα, σε παρακαλώ.
Εντάξει. Ναι.
Σ' ευχαριστώ.
Θα περάσω εξαιρετικά χορεύοντας σε όλη την πολιτεία.
Ελπίζω κάποια στιγμή να έρθεις να δεις την παράσταση.
Εσύ πάντα παίρνεις αυτό που θέλεις.
Είσαι πιο νέα και πιο ξανθιά.
Πρέπει να φύγω τώρα.
Δεν θα πεις τίποτα, έτσι;
Όχι.
Πραγματικά τον αγαπώ τον Χάουαρντ.
Το ξέρω.
Δεν χρειάζεται να το μάθει κανείς.
Μπορώ να επανορθώσω.
Θα είναι το μυστικό μας, Μίτσι.
Βοήθεια! Βοηθήστε με!
Βοήθεια! Κάποιος!
Μη, σε παρακαλώ.
Βοήθεια!
Βοήθεια, σας παρακαλώ!
Μη, σε παρακαλώ!
Δεν θα το πω πουθενά! Σε παρακαλώ! Σου τ' ορκίζομαι! Μη!
Σε παρακαλώ, θα κάνω ό,τι θες.
Το θέμα δεν είναι πλέον τι θέλω.
Το θέμα είναι να αξιοποιώ ό,τι έχω.
Μη!
Σ' αγαπώ.
Ευλόγησον ημάς και τα αγαθά
που γενναιόδωρα μας χάρισες διά του Χριστού και Κυρίου μας.
Αμήν.
Σπίτι μου σπιτάκι μου.
Με περιμένει η γυναίκα μου. Αντίο σας!
Περλ;
Χάουαρντ;
Πόσο χαίρομαι που γύρισες.
ΤΕΛΟΣ
Υποτιτλισμός: Plint Μετάφραση: Μάρθα Λυρώνη